Üç dere benti
Üç dere benti () - Çinde Yañdzı özeni üzerinde işlegen gidroelektrik stantsiyadır. Hubey vilâyetinde Yiçañ şeer nahiyesinde Sandoupiñniñ yaqınında buluna. Nominal qudret köstergiçlerge köre ve yıllıq elektrik imalatına köre de (101,6 milion kVs, qıyaslama içün, İtaypu  - 98,6 milion kVs) dünyanıñ eñ büyük elektrik stantsıyası.

Üç dere benti GESniñ qarşımuntazamcısı, 3,15 -{GW}-lıq yataq türlü bir gidroelektrik stantsiyası olğan Gecou GEStir.

Umumiy tasviri 
GESnıñ inşaatı 1992 senesi başlandı, inşaatnıñ bütünley tamamlanması ve resmiy işletmege alınması 2012 senesi iyül aynıñ 4-ünde yerine ketirildi.

GESniñ terkibi:
 uzunlığı 2335 m ve yüksekligi 181 m olğan gravitatsion beton bent;
 sol yalıda bent yanında 14 gidroagregatlı bir gidroelektrik stantsıyasınıñ binası;
 oñ yalıda bent yanında 12 gidroagregatlı bir gidroelektrik stantsıyasınıñ binası;
 oñ yalıda yer astında 6 gidroagregatlı bir gidroelektrik stantsıyasınıñ binası;
 eki hatlı beş basamaqlı gemi şlüzi (esas olaraq yük gemileri içün yapılğan, şlüzden keçüv vaqtı qararnen 4 saat, kamera ölçüsi 280 x 35 x 5 m);
 Gemi kötergiçi (esas olaraq yolcu gemileri içün yapılğan, köterilip olğan yük 3000 tonna, köteriliş vaqtı 30 daqqa)

Çin
Gidroelektrik stantsiyalar
2012 senesinde inşaat etilgen binalar
2008 senesinde inşaat etilgen binalar